Suinteresuotiems tiekėjams 2025-04-28

*(siunčiama CVP IS priemonėmis)*

**DĖL ATSAKYMO Į GAUTĄ KLAUSIMĄ**

Atsakydami į suinteresuoto tiekėjo 2025 m. balandžio 28 d. pateiktą klausimą dėl **Šilumos tiekimo tinklų nuo ŠK92429-02 iki ŠK92429-12 (Birželio 23-oji g.) Vilniuje darbo projekto parengimo ir rekonstrukcijos rangos darbų konkrečiame pirkime pagal dinaminę pirkimų sistemą (toliau – DPS) (CVP IS Pirkimo ID 2387534)**(toliau tekste – **Pirkimas**), AB Vilniaus šilumos tinklai (toliau – **Perkantysis subjektas**) teikia šį atsakymą:

|  |  |  |
| --- | --- | --- |
| **Eil. Nr.** | **Klausimas** | **Atsakymas** |
| 1. | Remdamiesi ankstesne patirtimi, pastebėjome, kad vykdant darbus dažnai pasitaiko nenumatytų aplinkybių, dėl kurių darbai yra stabdomi. Tokiais atvejais būtina pratęsti rangovo civilinės atsakomybės draudimo galiojimą iki faktinės darbų pabaigos. Tačiau šios papildomos draudimo išlaidos dažniausiai nėra įtrauktos į pradinį pasiūlymą.  Atsižvelgdami į tai, prašome įtraukti į sutarties bendrąją dalį nuostatą, kad, esant darbų sustabdymui dėl nenumatytų aplinkybių ir dėl to atsiradus būtinybei pratęsti draudimo galiojimą, papildomos išlaidos būtų apmokamos pagal faktines sąnaudas. | Informuojame, jog sutarties BD dalis nebus koreguojama.  Vadovaujantis Sutarties  BD dalimi visas išlaidas susijusias su Sutarties draudimo termino pratęsimu (jei toks pagrindas būdų) įsivertinti turi Tiekėjas t.y. Perkantysis subjektas nekompensuoja jokių papildomai patirtų išlaidų dėl Rangovo Civilinės atsakomybės draudimo, Sutarties užtikrinimo garanto ir kt. draudimų pratęsimų. |

Vadovaujantis Pirkimo Bendrųjų sąlygų 3.6. punktu, bet kuris paaiškinimas/patikslinimas yra laikomas neatskiriama pirkimo dokumentų dalimi, ir jo nuostatos turi viršenybę prieš ankstesniuose pirkimo dokumentuose išdėstytas nuostatas.

Pagarbiai,

Perkantysis subjektas

Suinteresuotiems tiekėjams 2025-05-07

*(siunčiama CVP IS priemonėmis)*

**DĖL ATSAKYMŲ Į GAUTUS KLAUSIMUS**

Atsakydami į suinteresuotų tiekėjų 2025 m. gegužės 06 d. ir 07 d. pateiktus klausimus dėl **Šilumos tiekimo tinklų nuo ŠK92429-02 iki ŠK92429-12 (Birželio 23-oji g.) Vilniuje darbo projekto parengimo ir rekonstrukcijos rangos darbų konkrečiame pirkime pagal dinaminę pirkimų sistemą (toliau – DPS) (CVP IS Pirkimo ID 2387534)**(toliau tekste – **Pirkimas**), AB Vilniaus šilumos tinklai (toliau – **Perkantysis subjektas**) teikia šiuos atsakymus:

|  |  |  |
| --- | --- | --- |
| **Eil. Nr.** | **Klausimas** | **Atsakymas** |
| 1. | Prašome patvirtinti, kad Užsakovas perduos Rangovui pilnos apimties techninį projektą PDF ir brėžiniais DWG formate. | Taip, Pirkimo laimėtojui bus perduotas pilnos apimties Techninis projektas PDF formatu ir techninio projekto brėžiniai DWG formatu. |
| 2. | Kaip bus sprendžiama, jei pateiktose techninio projekto bylose yra nesuderintų ar skirtingų sprendinių? | Techninio projekto sprendiniai yra suderinti su visomis reikiamomis institucijomis ir gautas Statybą leidžiantis dokumentas. Jeigu iškiltų būtinybė keisti, tikslinti ir /ar koreguoti techninio projekto sprendinius ir toks pakeitimas nėra esminis, jis gali būti atliktas darbo projekto rengimo stadijoje. Esant būtinybei  koreguoti techninį projektą, techninio projekto korektūra  atliekama STR1.04.04:2017 „Statinio projektavimas, projekto ekspertizė“ numatyta tvarka. |
| 3. | Atsižvelgiant į tai, kad pagal Sutartį darbo projekto rengimas priskiriamas Rangovo atsakomybei, Sutarties Konkrečiųjų sąlygų 13.1 punktą (Pakeitimų pagrindai) prašome papildyti papildomais pakeitimų pagrindais: DP derinimo tvarkos nesilaikymas / pažeidimas ne dėl Rangovo kaltės. | Sutarties 13.1 punktas (Pakeitimų pagrindai) nebus koreguojamas. Tiek darbo projekto sprendinių derinimo terminai, tiek darbų terminų pratęsimo galimybės numatytos  sutarties nuostatose.  Atkreiptinas dėmesys, kad Užsakovas ir Rangovas turi dėti visas pastangas, siekiant tinkamai įgyvendinti Rangos sutartimi prisiimtus įsipareigojimus. |
| 4. | „1.9.\_TS 4 priedas\_Samata“ įkainių lentelės eilutėje Nr.5.4 turi būti įrašyta paslaugų „Archeologijos projekto parengimas ir archeologinių tyrimų atlikimas“ kaina.  Užklausus šios paslaugos kainos pas archeologinius tyrimus bei atitinkančius projektavimo darbus atliekančią įmonę, gavome atsakymą, kad šioje vietoje archeologiniai tyrimai yra nereikalingi.  Kokiu pagrindu į įkainių lentelę yra įtraukta ši (5.4.) eilutė? Jei ta eilutė nėra reikalinga, ar turėtume kainos vietoje įrašyti nulį? | Darbai bus vykdomi Vilniaus senamiesčio Vizualinės apsaugos pozonyje (unikalus objekto kodas 16073).  Techninio projekto Paveldosauginėje dalyje yra numatyta:  „ <...> Vykdant darbus būtina vadovautis Lietuvos Respublikos nekilnojamojo kultūros paveldo apsaugos įstatymo (Žin. 2004. Nr. 153-5571) 9 straipsnio 3 dalimi: „Jei atliekant statybos ar kitokius darbus aptinkama archeologinių radinių ar nekilnojamojo daikto vertingųjų savybių, valdytojai ar darbus atliekantys asmenys apie tai privalo pranešti savivaldybės paveldosaugos padaliniui, o šis informuoja Departamentą <....>. Vykdomų darbų metu aptikus vertingų archeologijos objektų, statybos darbai turi būti stabdomi – atliekami išsamūs kasinėjimai, parengiamos archeologinių tyrimų paveldosauginės rekomendacijos ir remiantis šiomis rekomendacijomis yra arba keičiamas statybos darbų projektas, pasirenkant paveldui nekenksmingas technologijas, arba koreguojama kasimo darbų vieta ar gylis, o parengto projekto sprendiniai turi būti koreguojami atsižvelgiant į šias rekomendacijas. <....>“.  Vadovaujantis suderintu Techniniu projektu ir jame numatytais Paveldosauginiais reikalavimais  į įkainių lentelę yra įtraukta 5.4. eilutė.   Teikdamas pasiūlymą Rangovas, turi įsivertinti tinkamus įkainius visiems darbams. |

Vadovaujantis Pirkimo Bendrųjų sąlygų 3.6. punktu, bet kuris paaiškinimas/patikslinimas yra laikomas neatskiriama pirkimo dokumentų dalimi, ir jo nuostatos turi viršenybę prieš ankstesniuose pirkimo dokumentuose išdėstytas nuostatas.

Pagarbiai,

Perkantysis subjektas